3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัท กรุงเทพประกันภัย จำกัด (มหาชน) ดำเนินธุรกิจหลัก คือ ธุรกิจประกันวินาศภัย
ซึ่งสามารถจำแนกออกเป็นแต่ละสายผลิตภัณฑ์ ได้เป็น 4 ประเภท ดังนี้

1.  การประกันอัคคีภัย (Fire Insurance)

  คุ้มครองความเสียหายต่อสิ่งปลูกสร้างเนื่องจากไฟไหม้ ฟ้าผ่า
  หรือแรงระเบิดของแก๊สที่ใช้สำหรับทำแสงสว่างหรือประโยชน์เพื่อการอยู่อาศัย
  ความเสียหายเนื่องจากภัยเพิ่มพิเศษ เช่น ภัยลมพายุ ภัยยวดยานพาหนะ ภัยจากควัน
  ภัยเนื่องจากน้ำ ภัยเปียกน้ำ ภัยเนื่องจากไฟฟ้า ภัยต่อเครื่องไฟฟ้า ภัยระเบิด ภัยจากการจลาจล
  การนัดหยุดงาน และภัยอื่นๆ

2.  การประกันภัยทางทะเลและขนส่ง (Marine Insurance)

  คุ้มครองความเสียหายที่เกิดขึ้นกับสินค้าและตัวเรือ
  ตลอดการเดินทางจนถึงจุดหมายปลายทางโดยปลอดภัย

  2.1 การประกันภัยสินค้า (Cargo Insurance)

  คุ้มครองความเสียหาย
  ที่เกิดขึ้นกับสินค้าที่เอาประกันภัยในระหว่างการขนส่งทั้งในประเทศและระหว่างประเทศ
  ไม่ว่าจะเป็นการขนส่งทางเครื่องบิน เรือ รถไฟ รถบรรทุกหรือแม้แต่ทางไปรษณีย์

  2.2 การประกันภัยตัวเรือ (Hull Insurance)

  คุ้มครองความเสียหายต่อตัวเรือ เครื่องจักร และอุปกรณ์ประจำเรือ ในกรณีที่ได้รับความสูญเสีย
  หรือเสียหายจากภัยทางทะเล เช่น ลมพายุ คลื่น หรือจากอุบัติเหตุต่างๆ นอกจากนั้น
  ยังคุ้มครองความรับผิดของเจ้าของเรือในกรณีที่ก่อให้เกิดความเสียหายต่อเรือลำอื่น

2.3 การประกันภัยการขนส่งในประเทศ (Carriers’ Liability Insurance)

  คุ้มครองความเสียหาย หรือการสูญเสียโดยสิ้นเชิง
  หรือบางส่วนของสินค้าที่บรรทุกในยานพาหนะที่เอาประกันภัย
  โดยมีสาเหตุจากยานพาหนะนั้นประสบอัคคีภัย การระเบิด
  รวมถึงการลักขโมยหลังจากเกิดอุบัติเหตุดังกล่าว

3.  การประภัยยานยนต์ (Motor Insurance)

จำแนกได้เป็น 2 ประเภทหลัก

  3.1 การประกันภัยรถยนต์ภาคบังคับ (Compulsory Insurance)

  หมายถึง การประกันภัยรถยนต์ที่ถูกบังคับโดยบัญญัติแห่งกฎหมาย
  เพื่อความคุ้มครองต่อการสูญเสียของชีวิต
  ความบาดเจ็บทางร่างกายของบุคคลผู้ประสบภัยจากรถยนต์

  หน้า 14

3.2 การประกันภัยรถยนต์ภาคสมัครใจ (Voluntary Insurance)

  หมายถึง การประกันภัยที่เกิดขึ้นโดยสมัครใจของเจ้าของรถยนต์ ผู้ครอบครองรถยนต์
  โดยมิได้เกิดจากการถูกบังคับตามบทบัญญัติของกฎหมายแต่อย่างใด สามารถแบ่งความคุ้มครองเป็น
  5 ประเภทดังนี้

  ประเภท 1: ให้ความคุ้มครองความเสียหายที่เกิดขึ้นต่อตัวรถยนต์หรืออุปกรณ์ติดประจำรถยนต์
  การบาดเจ็บ และการสูญเสียชีวิต ตลอดจนความรับผิดตามกฎหมายสำหรับการเสียชีวิต
  การบาดเจ็บ หรือการเสียหายต่อทรัพย์สินของบุคคลภายนอก

  ประเภท 2: ให้ความคุ้มครองต่อการสูญหายของรถยนต์ หรือไฟไหม้เท่านั้น
  และคุ้มครองความรับผิดตามกฎหมายสำหรับการเสียชีวิต การบาดเจ็บ
  หรือการเสียหายต่อทรัพย์สินของบุคคลภายนอก

  ประเภท 3: ให้ความคุ้มครองเฉพาะความรับผิดตามกฎหมาย สำหรับการเสียชีวิต การบาดเจ็บ
  หรือความเสียหายต่อทรัพย์สินของบุคคลภายนอก

  ประเภท 4: ให้ความคุ้มครองเฉพาะความรับผิดตามกฎหมาย
  ต่อทรัพย์สินของบุคคลภายนอกเท่านั้น

  ประเภท 5: ให้ความคุ้มครองต่อการสูญหายของรถยนต์ หรือไฟไหม้
  รวมถึงความเสียหายต่อรถยนต์เนื่องจากการชน กับยานพาหนะทางบก
  และคุ้มครองความรับผิดตามกฎหมายสำหรับการเสียชีวิต การบาดเจ็บ
  หรือการเสียหายต่อทรัพย์สินของบุคคลภายนอก

4.  การประกันภัยเบ็ดเตล็ด (Miscellaneous Insurance)

  เป็นการประกันภัยที่อยู่นอกเหนือจากการประกันอัคคีภัย การประกันภัยทางทะเลและขนส่ง
  และการประกันภัยรถยนต์ ซึ่งการประกันภัยเบ็ดเตล็ด ประกอบไปด้วยการประกันภัยหลายประเภท
  ดังนี้

  4.1 การประกันภัยสำหรับเงิน (Money Insurance)

  คุ้มครองความสูญเสียเงินสด เช็ค พันธบัตร ธนาณัติ หรือทรัพย์สินอื่นๆจากการชิงทรัพย์ ปล้นทรัพย์
  การโจรกรรมเงินจากตู้นิรภัยหรือห้องนิรภัยที่อยู่ในสถานที่เอาประกัน
  หรืออยู่ในระหว่างการขนส่งรวมถึงความเสียหายต่อตู้นิรภัย หรือห้องนิรภัยของผู้เอาประกัน

  4.2 การประกันภัยโจรกรรม (Burglary Insurance)

  คุ้มครองความสูญเสีย
  หรือเสียหายต่อทรัพย์สินที่เอาประกันภัยอันเกิดจากการถูกลักทรัพย์โดยบุคคลภายนอกและความเสียหายต่อตัวอาคารที่เก็บทรัพย์สินที่เอาประกันภัย

  หน้า 15

  4.3 การประกันภัยการเสี่ยงภัยทุกชนิด (All Risk Insurance)

  คุ้มครองความสูญเสีย
  หรือเสียหายต่อทรัพย์สินที่เอาประกันภัยอันเกิดจากอุบัติเหตุใดๆที่ไม่ได้ระบุไว้ในข้อยกเว้นของกรมธรรม์ประกันภัย

  4.4 การประกันภัยความเสี่ยงภัยทรัพย์สิน (Accidental Damage (Property)
  Insurance)

  คุ้มครองตัวอาคาร ทรัพย์สินในอาคาร เครื่องจักร รวมถึงสต๊อกสินค้า อันมีผลจากไฟไหม้

  ฟ้าผ่า ภัยระเบิด ภัยอากาศยาน ภัยจากควัน ภัยน้ำท่วม ฯลฯ

  4.5 การประกันภัยกระจก (Plate Glass Insurance)

  คุ้มครองการแตกหักของกระจกอันเกิดจากอุบัติเหตุที่มิได้ระบุไว้ในข้อยกเว้นของกรมธรรม์ประกันภัย
  เช่น กระจกสำนักงาน ห้องโชว์ กระจกประตู

  4.6 การประกันภัยผู้เล่นกอล์ฟ (Golfer’s Indemnity Insurance)

  คุ้มครองความบาดเจ็บทางร่างกายของผู้เอาประกันภัย รวมทั้งการการเสียชีวิต ทุพพลภาพ
  และการสูญเสียอวัยวะ ความรับผิดต่อบุคคลภายนอก อุปกรณ์การเล่นกอล์ฟ
  และการทำโฮล-อิน-วัน

  4.7 การประกันภัยแผ่นป้ายโฆษณา (Neon Sign Insurance)

  คุ้มครองความเสียหายต่อแผ่นป้ายหรือไฟนีออนโฆษณา เนื่องจากไฟไหม้ ฟ้าผ่า ระเบิด ลักทรัพย์
  หรืออุบัติเหตุอันเกิดจากภายนอก รวมถึงความรับผิดต่อบุคคลภายนอก

  4.8 ประกันภัยพร้อมสรรพสำหรับเจ้าบ้าน (Home Multicover Insurance)

  คุ้มครองความสูญเสีย หรือเสียหายต่อตัวอาคารและทรัพย์สินภายในอาคารอันมีสาเหตุจาก อัคคีภัย
  ฟ้าผ่า ระเบิด ภัยน้ำท่วม ภัยจากยานพาหนะ ภัยจาการการไหลล้น หรือการแตกของแทงก์น้ำ
  ภัยจากการโจรกรรม และภัยธรรมชาติ
  นอกจากนี้ยังรวมถึงค่าใช้จ่ายพิเศษสำหรับการเปลี่ยนที่พักอาศัยชั่วคราว และการสูญเสียค่าเช่า
  รวมทั้งความบาดเจ็บทางร่างกายและทรัพย์สินของบุคคลภายนอก

  4.9 ประกันภัยร้านค้า (Shop Multicover Insurance)

  คุ้มครองความเสียหายของตัวอาคาร และทรัพย์สินภายในอาคาร อันมีสาเหตุจาก ไฟไหม้ ฟ้าผ่า
  ระเบิด การนัดหยุดงาน ลมพายุ การถูกชนโดยยานพาหนะ และการแตกของแทงก์น้ำ
  ความคุ้มครองนี้รวมถึงการโจรกรรม ความสูญเสียของเงินอันเกิดจากการชิงทรัพย์ ปล้นทรัพย์
  ความเสียหายของกระจก ความบาดเจ็บ ทุพพลภาพ และการเสียชีวิตอันเกิดจากอุบัติเหตุ

  4.10 การประกันภัยความซื่อสัตย์ของลูกจ้าง (Fidelity Guarantee Insurance)

  ชดเชยความเสียหายทางการเงินที่เกิดขึ้นแก่นายจ้าง ในกรณีที่ลูกจ้างทุจริต หรือยักยอกเงิน
  หรือตราสารทางการเงินของนายจ้าง

  หน้า 16

  4.11 การประกันภัยเบ็ดเสร็จคุ้มครองผู้ค้าอัญมณี (Jewellry Block Insurance)

  คุ้มครองความสูญเสีย หรือเสียหายต่อทรัพย์สินที่เอาประกันภัย เช่น เพชรพลอย อัญมณี ทองคำ
  ทองคำขาว ทองแท่ง เงินแท่ง นาฬิกา และทรัพย์สินอื่นๆ รวมถึงสต๊อกสินค้าของผู้ค้าอัญมณี
  ที่ระบุไว้ในหน้าตารางกรมธรรม์ประกันภัย
  อันเกิดจากอุบัติเหตุใดๆที่ไม่ได้ระบุไว้ในข้อยกเว้นของกรมธรรม์ประกันภัย เช่นไฟไหม้ ฟ้าผ่า
  ภัยระเบิด ภัยอากาศยาน น้ำท่วมฯลฯ

  4.12 การประกันภัยอิสรภาพ (Bail Bond Insurance)

  คุ้มครองกรณีที่ผู้เอาประกันภัยถูกดำเนินคดี และถูกควบคุมตัวในคดีอาญา
  อันเนื่องมาจากกระทำผิดโดยประมาท แบ่งเป็นก่อนกระทำความผิดและหลังกระทำความผิด

  4.13 การประกันภัยร้านทอง (Gold Shop Insurance)

  คุ้มครองความเสียหายต่อทองคำซึ่งเกิดจากการชิงทรัพย์
  หรือปล้นทรัพย์ภายในสถานที่เอาประกันภัย รวมทั้งการโจรกรรม ไฟไหม้ ฟ้าผ่า
  การระเบิดของแก๊สที่ใช้ประโยชน์ในการอยู่

  อาศัย ความคุ้มครองนี้รวมถึงความเสียหายต่อตัวอาคาร ตู้นิรภัย กระจก เฟอร์นิเจอร์
  เครื่องใช้และอุปกรณ์ต่าง ๆ ตู้แสดงทองคำ
  รวมทั้งความบาดเจ็บทางร่างกายอันเกิดจากการชิงทรัพย์ ปล้นทรัพย์

  4.14 การประกันภัยการเสี่ยงภัยทุกชนิดของผู้รับเหมา (Contractor All Risks
  Insurance)

  คุ้มครองความเสียหายต่องานก่อสร้างเนื่องจากภัยธรรมชาติ ไฟไหม้ ระเบิด ความประมาท
  การสูญเสียของวัสดุที่ใช้ในการก่อสร้าง และภัยจากอุบัติเหตุอื่นๆในระหว่างการก่อสร้าง
  หรืออาจรวมถึงระยะเวลาบำรุงรักษา
  และขยายรวมถึงความรับผิดตามกฎหมายต่อบุคคลภายนอกเนื่องจากปฏิบัติงานก่อสร้างดังกล่าว

  4.15 การประกันภัยการติดตั้งเครื่องจักร (Erection All Risks Insurance)

  คุ้มครองความเสียหายต่อเครื่องจักรที่กำลังติดตั้ง หรือกำลังทดสอบเดินเครื่องจากภัยธรรมชาติ
  ไฟไหม้ ระเบิด ประมาท และภัยจากอุบัติเหตุอื่นๆ
  และขยายรวมถึงความรับผิดตามกฎหมายต่อบุคคลภายนอกเนื่องจากการติดตั้งเครื่องจักร

4.16 การประกันภัยเครื่องจักร (Machinery Breakdown Insurance)

  คุ้มครองความเสียหายที่เกิดโดยฉับพลันของเครื่องจักรอันเนื่องจากการหล่อ
  หรือการใช้วัสดุที่ไม่มีคุณภาพ ความบกพร่องในการออกแบบ ความบกพร่องในการติดตั้ง
  การระเบิดในทางฟิสิกส์ ไฟฟ้าลัดวงจร
  พายุหรือเหตุอื่นใดซึ่งมิได้ระบุยกเว้นไว้ในกรมธรรม์ประกันภัย

  4.17 การประกันภัยหม้อกำเนิดไอน้ำและถังอัดความดัน (Boiler & Pressure Vessel
  Insurance)

  คุ้มครองความเสียหายของหม้อน้ำจากการระเบิด ฟุบแฟบ
  เนื่องจากแรงอัดภายในหรือแรงดันภายนอก
  และความคุ้มครองนี้ขยายรวมถึงความรับผิดตามกฎหมายต่อบุคคลภายนอก

  หน้า 17

  4.18 การประกันภัยเครื่องจักรที่ใช้ในการก่อสร้าง (Contractors’ Plant and
  Equipment Insurance)

  คุ้มครองเครื่องจักรที่ใช้ในการก่อสร้าง อันมีผลมาจากไฟไหม้ ฟ้าผ่า โจรกรรม
  การออกแบบผิดพลาด รวมถึงอุบัติเหตุอื่นๆและภัยธรรมชาติ

  4.19 การประกันภัยเครื่องอุปกรณ์อิเล็กทรอนิกส์ (Electronic Equipment Insurance)

  คุ้มครองความเสียหายของอุปกรณ์อิเล็กทรอนิกส์ ชิ้นส่วนอิเล็กทรอนิกส์
  และอุปกรณ์ที่ใช้เพื่อบันทึกข้อมูลอันเนื่องจากอุบัติเหตุที่เกิดขึ้นโดยเฉียบพลัน
  นอกจากนี้ยังครอบคลุมถึงค่าใช้จ่ายที่เพิ่มขึ้นอันเกิดจากการใช้อุปกรณ์อิเล็กทรอนิกส์อื่นที่นำมาทดแทนเครื่องที่ได้รับความสูญเสีย

  4.20 การประกันภัยความรับผิดต่อบุคคลภายนอก (Public Liability Insurance)

  คุ้มครองความรับผิดตามกฎหมายของผู้เอาประกันต่อการสูญเสียชีวิต ความบาดเจ็บ
  หรือทรัพย์สินของบุคคลภายนอกที่มิได้เป็นลูกจ้าง หรือบุคคลภายในครอบครัวของผู้เอาประกันภัย
  อันเกิดขึ้นโดยอุบัติเหตุจากการประมาทเลินเล่อของผู้เอาประกันภัย

  4.21 การประกันภัยเงินทดแทนแรงงาน (Workmen’s Compensation Insurance)

  คุ้มครองความรับผิดตามกฎหมายของนายจ้างอันเกี่ยวกับเงินทดแทนแรงงาน
  เมื่อลูกจ้างประสบอุบัติเหตุขณะปฏิบัติหน้าที่ให้แก่นายจ้าง
  จะได้รับการทดแทนตามสิทธิที่กำหนดไว้ในกฎหมายแรงงาน ได้แก่ ค่ารักษาพยาบาล
  เงินทดแทนการสูญเสียอวัยวะ การสูญเสียชีวิต เป็นต้น ฯลฯ

  4.22 การประกันภัยความรับผิดของนายจ้าง (Employer’s Liability Insurance)

  คุ้มครองความรับผิดของนายจ้างที่มีต่อลูกจ้าง
  ตามประมวลกฎหมายแพ่งและพาณิชย์ในกรณีถูกฟ้องร้องเรียกค่าชดเชย
  เนื่องจากความประมาทเลินเล่อของนายจ้างในการละเลยการดูแลเอาใจใส่สภาพความปลอดภัยในการทำงานของลูกจ้างตามสมควร
  ทำให้ลูกจ้างได้รับบาดเจ็บ เสียชีวิตหรือทุพพลภาพ

  4.23 การประกันภัยความรับผิดของผู้บริหารและเจ้าหน้าที่ (Directors’ and Officers’
  Liability Insurance)

  คุ้มครองกรรมการ พนักงานหรือลูกจ้างอันเนื่องมาจากความผิดพลาดในการปฏิบัติหน้าที่

  4.24 การประกันภัยความรับผิดสำหรับผู้ประกอบวิชาชีพทางการแพทย์ (Medical
  Malpractice Liability Insurance (Practitioners))

  คุ้มครองผู้ประกอบวิชาชีพแพทย์
  อันเกิดจากความผิดพลาดหรือความประมาทเลินเล่อในการประกอบวิชาชีพของแพทย์
  ซึ่งทำให้คนไข้บาดเจ็บ หรือเสียชีวิต

  หน้า 18

  4.25 การประกันภัยความรับผิดทางวิชาชีพสำหรับโรงพยาบาล (Medical Malpractice
  Liability Insurance (Institution))

  คุ้มครองผู้ประกอบวิชาชีพของโรงพยาบาล
  อันเกิดจากความผิดพลาดหรือความประมาทเลินเล่อในการประกอบวิชาชีพของโรงพยาบาล
  ซึ่งทำให้คนไข้บาดเจ็บ หรือเสียชีวิต

  4.26 การประกันภัยความรับผิดทางวิชาชีพสำหรับสถาปนิกและวิศวกร (Professional
  Liability

  Insurance Architects and Engineers)

คุ้มครองผู้ประกอบวิชาชีพสถาปนิก และวิศวกรอันเกิดจากความผิดพลาดหรือความประมาท

  เลินเล่อในการประกอบวิชาชีพสถาปนิก และวิศวกร ส่งผลให้เกิดความเสียหายต่อบุคลภายนอก
  ทรัพย์สิน และงานก่อสร้างต่างๆ

  4.27 การประกันภัยสินเชื่อทางการค้า (Trade Credit Insurance)

  คุ้มครองความเสียหายของผู้ขายสินค้า ในกรณีที่ส่งสินค้าไปยังลูกค้า /
  ผู้ซื้อสินค้าแล้วไม่ได้รับชำระค่าสินค้า อันเนื่องมาจากความเสี่ยงทางการค้า
  และความเสี่ยงทางการเมือง

  4.28 การประกันภัยทรัพย์สินคุ้มครองการก่อการร้าย (Terrorism Insurance)

  คุ้มครองความสูญเสีย หรือเสียหายของทรัพย์สินของผู้เอาประกันภัยอันมีสาเหตุ

  จาก ภัยก่อการร้าย การถูกปาระเบิด หรือถูกวางระเบิดโดยบุคคลภายนอก

29. กรมธรรม์ประกันภัยความรับผิดตามกฎหมายที่เกิดจากความบกพร่องในการปฏิบัติงานไม่

  เป็นไปตามเกณฑ์มาตรฐานการตรวจสอบตามกฎหมายในฐานะผู้ตรวจสอบอาคาร(Building
  Inspector Insurance Policy)

  คุ้มครองความรับผิดตามกฎหมายของผู้ตรวจสอบอาคาร
  อันเกิดจากการปฏิบัติงานที่ไม่เป็นไปตามเกณฑ์มาตรฐานการตรวจสอบตามกฎหมายในฐานะผู้ตรวจสอบอาคาร
  และส่งผลให้เกิดความสูญเสียหรือเสียหายต่อชีวิตและทรัพย์สินของบุคคลภายนอก

30. กรมธรรม์ประกันภัยความรับผิดตามกฎหมายอันเกิดจากการประกอบกิจการควบคุม

  ประเภทที่ 3 ตาม พรบ. ควบคุมน้ำมันเชื้อเพลิง (Oil Service Station Insurance
  Policy)

  คุ้มครองความรับผิดตามกฎหมายของผู้เอาประกันภัย
  อันเกิดจากการประกอบกิจการน้ำมันเชื้อเพลิงหรือการจัดเก็บน้ำมันเชื้อเพลิงในสถานที่ประกอบการ
  และส่งผลให้เกิดความสูญเสียหรือเสียหายต่อชีวิตและทรัพย์สินของผู้ที่ได้รับความเสียหาย

  หน้า 19

31. กรมธรรม์การประกันภัยความรับผิดตามกฎหมายจากการขนส่งวัตถุอัตรายทางบก

  (Transportation Of Hazard Material Liability Insurance)

  คุ้มครองความรับผิดตามกฎหมายของผู้เอาประกันภัย อันเกิดจากการรั่วไหล การระเบิด
  หรือการติดไฟของวัตถุอันตรายที่ทำการขนส่งโดยผู้เอาประกันภัยและส่งผลให้เกิดความสูญเสียหรือเสียหายต่อชีวิตและทรัพย์สินของบุคคลภายนอก
  รวมทั้งค่าใช้จ่ายต่างๆในการบรรเทาความเสียหายและการฟื้นฟูให้กลับสู่สภาพเดิม

4.32 กรมธรรม์ประกันภัยพืชผลจากภัยแล้งโดยใช้ดัชนีน้ำฝน (Weather Index Insurance)

  คุ้มครองค่าชดเชยให้แก่ผู้เอาประกันภัย
  หากพืชผลที่เอาประกันภัยไว้ประสบภัยแล้งในระหว่างระยะเวลาเอาประกันภัย

  4.33 กรมธรรม์ประกันภัยคุ้มครองการว่างงาน (Unemployment Insurance)

  จ่ายค่าทดแทนให้แก่ผู้เอาประกันภัย อันมีสาเหตุจากการที่ผู้เอาประกันภัยถูกเลิกจ้าง
  หรือนายจ้างปิดกิจการ

  4.34 ประกันภัยอุบัติเหตุกลุ่ม (Group Personal Accident Insurance)

  คุ้มครองการเสียชีวิต การสูญเสียอวัยวะ และทุพพลภาพ รวมทั้งค่ารักษาพยาบาล
  อันเนื่องจากลูกจ้าง หรือพนักงาน
  ประสบอุบัติเหตุตามข้อกำหนดในเงื่อนไขที่ระบุไว้ในกรมธรรม์ประกันภัย

  4.35 การประกันภัยอุบัติเหตุส่วนบุคคล (Individual Personal Accident Insurance)

  คุ้มครองการเสียชีวิต การสูญเสียอวัยวะ และทุพพลภาพ รวมทั้งค่ารักษาพยาบาล
  อันเนื่องจากผู้เอาประกันภัยประสบอุบัติเหตุตามข้อกำหนดในเงื่อนไขที่ระบุไว้ในกรมธรรม์ประกันภัย

  4.36 การประกันภัยอุบัติเหตุสำหรับนักเรียน นิสิต นักศึกษา (Student Group Personal
  Accident Insurance)

  คุ้มครองการเสียชีวิต การสูญเสียอวัยวะ และทุพพลภาพ รวมทั้งค่ารักษาพยาบาล
  อันเนื่องจากนักเรียน นิสิต นักศึกษา
  ที่เอาประกันภัยประสบอุบัติเหตุตามข้อกำหนดในเงื่อนไขที่ระบุไว้ในกรมธรรม์ประกันภัย

  4.37 การประกันภัยอุบัติเหตุเดินทาง (Travel Accident Insurance)

  คุ้มครองการเสียชีวิต การสูญเสียอวัยวะ และทุพพลภาพ รวมทั้งค่ารักษาพยาบาล อัน
  เนื่องจากผู้เอาประกันภัยประสบอุบัติเหตุในระหว่างการเดินทาง ทั้งในประเทศและต่างประเทศ
  ภายในระยะเวลาการเดินทางที่ระบุไว้ในกรมธรรม์ประกันภัย

  หน้า 20

  4.38 การประกันภัยอุบัติเหตุและสุขภาพบุคคล (Personal Accident and Health
  Insurance)

  คุ้มครองเกี่ยวกับค่าใช้จ่ายในการรักษาพยาบาล รวมทั้งผลประโยชน์ค่ารักษาพยาบาลต่าง
  ๆของผู้เอาประกันภัยไม่ว่าจะเกิดจากอุบัติเหตุ หรือเจ็บป่วย
  ที่มิได้ระบุไว้ในข้อยกเว้นของกรมธรรม์ประกันภัย

  4.39 การประกันภัยโรคมะเร็ง (Cancer Insurance)

  คุ้มครองการเกิดโรคมะเร็งเมื่อตรวจพบว่าเป็นมะเร็งเป็นครั้งแรก ยกเว้นที่ระบุไว้ในข้อยกเว้น
  ของกรมธรรม์ประกันภัย โดยบริษัทฯ จะจ่ายผลประโยชน์เต็มจำนวนของเงินเอาประกันภัย

  4.40 การประกันภัยคุ้มครองการติดเชื้อโรคไข้หวัดนก (Avian Influenza Insurance)

  คุ้มครองการเสียชีวิตของผู้เอาประกันภัยจากการติดเชื้อโรคไข้หวัดนก
  บริษัทฯจะจ่ายผลประโยชน์เต็มจำนวนของเงินเอาประกันภัย

  4.41 การประกันภัยอุบัติเหตุและสุขภาพกลุ่ม (Group Accident and Health Insurance)

  คุ้มครองเกี่ยวกับค่าใช้จ่ายในการรักษาพยาบาล รวมทั้งผลประโยชน์ค่ารักษาพยาบาลต่าง ๆ
  ของผู้ได้รับความคุ้มครองไม่ว่าจะเกิดจากอุบัติเหตุ หรือเจ็บป่วย
  ที่มิได้ระบุไว้ในข้อยกเว้นของกรมธรรม์ประกันภัย

  4.42 ประกันภัยการเดินทางต่างประเทศ (Comprehensive Travel Accident
  Insurance)

  คุ้มครองการเสียชีวิต การสูญเสียอวัยวะ และทุพพลภาพ
  รวมทั้งค่ารักษาพยาบาลจากอุบัติเหตุและการเจ็บป่วย เงินชดเชยระหว่างรักษาตัวในโรงพยาบาล
  การสูญหายของกระเป๋าเดินทางและทรัพย์สินส่วนตัว ขณะที่เดินทางไปต่างประเทศ

  4.43 ประกันภัยชดเชยรายได้ระหว่างพักรักษาตัวในโรงพยาบาล (Hospital Income
  Insurance)

  ชดเชยผลประโยชน์เป็นเงินสดรายวัน
  ในกรณีที่ผู้เอาประกันภัยต้องเข้าพักรักษาตัวในโรงพยาบาลในฐานะคนไข้ใน
  อันเนื่องมาจากอุบัติเหตุและเจ็บป่วย

4.44 การประกันภัยเครื่องบิน (Aviation Insurance)

  คุ้มครองความเสียหายต่อตัวเครื่องบินอันเกิดจากอุบัติเหตุ
  และความรับผิดชอบตามกฎหมายที่มีต่อบุคคลภายนอก อันเกิดจากเครื่องบินที่เอาประกันภัย

  4.45 การประกันอุบัติเหตุของนักบินและลูกเรือ (Aviation Personal Accident
  Insurance)

  ชดเชยการสูญเสียชีวิต อวัยวะ และการบาดเจ็บของนักบิน และลูกเรือ
  ขณะปฏิบัติหน้าที่อันเนื่องจากอุบัติเหตุ

4.46 การประกันภัยอื่น ๆ (Other Insurance)

  นอกจากการเสี่ยงภัยชนิดต่างๆที่กล่าวแล้วข้างต้น บริษัทฯ
  ยังอาจจัดหาหรือจัดทำประกันภัยชนิดอื่นๆ เพื่อให้ทันต่อการเปลี่ยนแปลงทางเศรษฐกิจ
  และสนองความต้องการของประชาชน

  หน้า 21

  ประกันภัยต่อ (Reinsurance)

  บริษัทฯได้ดำเนินธุรกิจทั้งการเอาประกันภัยต่อ และรับประกันภัยต่อ
  ตามพระราชบัญญัติประกันวินาศภัย พ.ศ.2535
  ได้กำหนดให้บริษัทประกันภัยต้องรับความเสี่ยงภัยไว้เองร้อยละ 10 ของเงินกองทุน (Capital
  Fund) ทำให้บริษัทฯ ต้องเอาประกันภัยต่อออกไป (Outward Reinsurance)
  เพื่อเพิ่มศักยภาพในการรับประกันที่มีมูลค่าสูง ๆ
  และช่วยลดความเสี่ยงภัยโดยกระจายความเสี่ยงภัยของบริษัทฯ ในรูปแบบ

1.  การเอาประกันภัยต่อเฉพาะราย (Facultative Reinsurance)

  เป็นการประกันภัยต่อแบบเป็นรายๆ และบริษัทรับประกันภัยต่อมีอิสระในการคัดเลือกรับงาน
  โดยการตอบรับหรือปฏิเสธได้เช่นเดียวกัน

2.  การประกันภัยต่อตามสัญญา (Treaty Reinsurance)

  เป็นสัญญาที่บริษัทรับประกันภัยต่อให้ความวางใจ
  และให้อิสระในการจัดสรรงานแก่บริษัทเอาประกันภัยต่อ

  ขณะเดียวกัน บริษัทฯมีการรับประกันภัยต่อ(Inward Reinsurance)
  จากบริษัทประกันภัยทั้งภายในและต่างประเทศ ในรูปแบบการรับประกันภัยต่อตามสัญญา (Inward
  Reinsurance Treaty) และรับประกันภัยต่อเฉพาะราย (Facultative Reinsurance)

นโยบายในการรับประกันภัย

  บริษัท กรุงเทพประกันภัย จำกัด (มหาชน) ในปี 2550 กำหนดนโยบายในการรับประกันภัย ดังนี้

1.  พิจารณารับประกันภัยอย่างรัดกุม โดยเน้นที่คุณภาพของภัยที่มีความเสี่ยงภัยต่ำถึง ปานกลาง 
    และกำหนดเงื่อนไขและอัตราเบี้ยประกันภัยให้เหมาะสมกับความเสี่ยงภัย

2.  พิจารณารับประกันโดยเน้นถึงความเสี่ยงภัยทางธรรมชาติซึ่งมีแนวโน้มมากขึ้น เช่น แผ่นดินไหว
    น้ำท่วม เป็นต้น

3.  ไม่แข่งขันทางด้านราคาที่ไม่คุ้มกับความเสี่ยงภัย

4.  ทำ Risk Survey และ Risk Management
    เพื่อประเมินความเสี่ยงภัยรวมถึงจัดทำข้อเสนอแนะและติดตามการปรับปรุงความเสี่ยงภัยให้ดีขึ้น

ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

1.  ความไม่ชัดเจนทางการเมือง ส่งผลต่อความเชื่อมั่นของนักลงทุนและผู้บริโภค
    ทำให้การลงทุนภาคเอกชนและภาครัฐบาลหยุดชะงัก
    โครงการขนาดใหญ่มีการเลื่อนการดำเนินการออกไป
    ส่งผลกระทบต่อการจ้างงานและการขยายตัวของเศรษฐกิจโดยรวม

2.  ราคาน้ำมันอยู่ในระดับสูงและค่อนข้างผันผวน ส่งผลกระทบต่อต้นทุนการขนส่ง
    การผลิตสินค้าและบริการ ผู้ผลิตทยอยขอขึ้นราคาสินค้า นอกจากนี้
    ยังส่งผลกระทบต่อราคาสินค้า

  หน้า 22

  เกษตร เนื่องจากความต้องการนำสินค้าเกษตรไปใช้ในการผลิตพลังงานทดแทน
  ทำให้ประชาชนระมัดระวังการใช้จ่ายมากขึ้น ส่งผลต่อการตัดสินใจซื้อประกันภัย

3.  อัตราแลกเปลี่ยนที่แข็งค่าขึ้นจากปีที่ผ่านมา ส่งผลกระทบต่อเบี้ยประกันภัยอากาศยาน
    ประกอบกับอัตราค่าเบี้ยประกันภัยอากาศยานในปี 2550 ของตลาดลดลง ประมาณร้อยละ 25
    ทำให้เบี้ยประกันภัยอากาศยานลดลงค่อนข้างมาก

4.  สถานการณ์ใน 3 จังหวัดชายแดนภาคใต้ ยังไม่สามารถแก้ไขได้และมีแนวโน้มรุนแรงขึ้น
    ส่งผลต่อการลงทุนใน 3 จังหวัดชายแดนภาคใต้และจังหวัดใกล้เคียง
    ซึ่งเป็นปัจจัยลบต่อธุรกิจประกันภัยในการขยายเบี้ยประกันภัยใหม่
    ขณะเดียวกันบริษัทประกันวินาศภัยก็มีความเสี่ยงในการรับประกันภัยมากขึ้น

5.  ผลกระทบจากภัยธรรมชาติ เช่น อุทกภัยที่เกิดขึ้นในหลายจังหวัด
    ยังก่อให้เกิดความเสียหายต่อทรัพย์สินของผู้เอาประกันภัย
    และส่งผลกระทบโดยตรงต่อความเสียหายของธุรกิจประกันภัย

6.  ยอดจำหน่ายรถยนต์ปี 2550 ขยายตัวติดลบถึงร้อยละ 7.5 สะท้อนให้เห็นกำลังซื้อที่หดตัวลง
    แต่สวนทางกับเบี้ยประกันภัยรถยนต์ช่วง 9 เดือนแรกของปี 2550 ที่ยังเติบโตร้อยละ 10.0
    คาดว่าเป็นผลจากการที่บริษัทประกันวินาศภัยหลายแห่งปรับกลยุทธ์ชิงส่วนแบ่งตลาดและกระตุ้นกำลังซื้อด้วยการออกกรมธรรม์ประกันภัยรถยนต์ประเภท
    3 พลัส ซึ่งราคาเบี้ยประกันภัยถูกลงเพื่อเป็นทางเลือกให้ลูกค้า
    ในขณะที่ความเสียหายและต้นทุนค่าใช้จ่ายดำเนินงานอยู่ในระดับสูง
    ไม่สอดคล้องกับราคาค่าเบี้ยประกันภัย

7.  จากการที่ตลาดลูกค้านิติบุคคลไม่สามารถขยายตัวได้
    ทำให้บริษัทประกันวินาศภัยต้องเน้นการขยายตลาดลูกค้ารายย่อยแทน
    ทำให้ต้องใช้งบประมาณในการโฆษณาและส่งเสริมการขายเพิ่มขึ้น
    ส่งผลให้ต้นทุนในการดำเนินงานของบริษัทประกันวินาศภัยสูงขึ้น

3.2 การตลาดและภาวะการแข่งขัน

3.2.1 นโยบายและลักษณะการตลาดของผลิตภัณฑ์หรือบริการ

  1) กลยุทธ์การแข่งขัน

-   Product/Package และการชำระเงิน

    -   เพิ่มผลิตภัณฑ์ใหม่ให้หลากหลาย ในลักษณะที่เป็น Package เพื่อเป็นทางเลือกให้ลูกค้า

    -   ร่วมมือกับพันธมิตรจัดทำ Product เพื่อขายกลุ่มลูกค้ารายย่อย

    -   เพิ่มทางเลือกให้ผู้เอาประกันภัยสามารถแบ่งชำระเบี้ยประกันภัยได้

-   ช่องทางการเข้าถึงผู้บริโภค

    -   Bancassurance ร่วมกับ บมจ.ธนาคารกรุงเทพ

  หน้า 23

-   ร่วมมือกับพันธมิตรในและต่างประเทศทำ Telemarketing
    เพื่อการขายตรงในกลุ่มลูกค้ารายบุคคล

-   ร่วมมือกับ Strategic Partner ในประเทศ เพื่อเพิ่มช่องทางการขยายตลาด รายย่อย

-   เปิด BKI Care Station ในห้างสรรพสินค้าและ Hyper Market รวมถึงแหล่งการค้าอื่นๆ

-   สื่อสารข้อมูลผ่านระบบ SMS

-   การบริการสินไหมทดแทน

    -   เพิ่มความสะดวกด้านบริการสินไหมทดแทนยานยนต์ผ่านระบบTele-claim
        โดยมีอู่ในสัญญาและนอกสัญญาเข้าร่วมโครงการจำนวนมาก

    -   เปิดโครงการกรุงเทพประกันภัยชวนซ่อม เพื่อแนะนำอู่ซ่อมรถยนต์ของบริษัทฯ
        ที่มีคุณภาพได้มาตรฐานให้กับลูกค้าและบุคคลทั่วไป

-   เผยแพร่ Brand ของบริษัทฯ

    -   เพิ่มการโฆษณาและประชาสัมพันธ์ ผ่านสื่อต่างๆ เพื่อให้เข้าถึงกลุ่มลูกค้าเป้าหมาย

    -   ร่วมมือกับสถาบันการศึกษาในการให้ความรู้เรื่องการประกันภัยแก่เยาวชน

    -   จัดกิจกรรมส่งเสริมความสัมพันธ์ที่ดีและให้ความรู้กับลูกค้า

  2) ลักษณะลูกค้า

ลูกค้ารายบุคคล ส่วนใหญ่จะใช้บริการการประกันอัคคีภัยสำหรับที่อยู่อาศัย ประกันภัยรถยนต์ส่วนบุคคล
ประกันภัยอุบัติเหตุส่วนบุคคล และประกันภัยสุขภาพ เป็นต้น

ลูกค้าองค์การ ประกอบด้วยธุรกิจตั้งแต่ขนาดย่อมจนถึงธุรกิจขนาดใหญ่
โดยบริษัทสามารถให้บริการด้านการประกันวินาศภัยได้ทุกประเภท เช่น การประกันอัคคีภัย
หรือการประกันภัยการเสี่ยงภัยทุกชนิด (All Risk) สำหรับกลุ่มสำนักงาน ที่พักอาศัย
คอนโดมิเนียม ศูนย์การค้าและโรงงานอุตสาหกรรมต่างๆ การประกันภัยรถยนต์
การประกันภัยขนส่งสินค้าระหว่างประเทศหรือภายในประเทศ รวมทั้งการรับประกันภัยการก่อสร้าง
โดยเฉพาะลูกค้าบางประเภทที่มีการดำเนินงานเป็นโครงการก่อสร้างขนาดใหญ่ เช่น ทางด่วน
รถไฟฟ้า สนามบิน เป็นต้น นอกจากนี้ บริษัทฯ
ยังให้บริการด้านการรับประกันภัยอุบัติเหตุส่วนบุคคลเกี่ยวกับการบินสำหรับบริษัทเอกชนอีกหลายแห่ง

ลูกค้าอื่น ๆ โดยจะให้บริการรับประกันวินาศภัยทุกประเภทของบริษัทในเครือ
ลูกค้าของบริษัทในเครือ และลูกค้าภาครัฐวิสาหกิจ

หน้า 24

ร้อยละของยอดขายของลูกค้ารายใหญ่ 10 รายแรก

+-----------------------------------------+---------+---------+-------+
|                                         | ปี 2550  | ปี 2549  | ปี     |
|                                         |         |         | 2548  |
+-----------------------------------------+---------+---------+-------+
| สัดส่วนลูกค้ารายใหญ่ 10 รายแรก               | 14.0%   | 15.2%   | 18.2% |
+-----------------------------------------+---------+---------+-------+

หมายเหตุ : ในระยะ 3 ปีที่ผ่านมา บริษัทฯ มีการขายให้แก่ลูกค้ารายใหญ่ 10 รายแรก ไม่เกิน

ร้อยละ 30 ของยอดขาย และไม่มีงานที่ยังไม่ได้ส่งมอบ

3) กลุ่มลูกค้าเป้าหมาย

ลูกค้าเป้าหมายจากแหล่งต่างๆ ได้แก่ กลุ่มลูกค้าบุคคลทั่วไป ภาคธุรกิจเอกชน ภาครัฐวิสาหกิจ
บริษัทในเครือ และกลุ่มลูกค้าผ่านบริษัทในเครือ

4) การจำหน่ายและช่องทางการจำหน่าย

ในปี 2550 บริษัทฯยังคงขยายงานในช่องทางการจำหน่ายเดิม โดยสานต่อ โครงการขยายงานต่าง
ๆ ที่มีอยู่ รวมทั้งดำเนินการปรับระบบงาน/วิธีการทำงาน
เพื่อเพิ่มประสิทธิภาพในการบริหารช่องทางการจำหน่ายตามวัตถุประสงค์ในการปรับโครงสร้างของบริษัทฯ

สำหรับช่องทางการจำหน่ายของบริษัทฯ แบ่งเป็น 4 ช่องทาง คือ

4.1) ขายผ่านตัวแทนและนายหน้าบุคคลธรรมดา

บริษัทฯ มีตัวแทนและนายหน้าบุคคลธรรมดา ณ สิ้นปี 2550 รวมทั้งสิ้น 1,086 คน
ซึ่งกระจายอยู่ในทุกภูมิภาค ถือเป็นแหล่งงานที่มี บทบาทอย่างมากต่อการขยายงานของบริษัทฯ
และเป็นผู้ให้คำแนะนำต่อผู้เอาประกันภัย ดังนั้น บริษัทฯ
จึงให้ความสำคัญอย่างยิ่งในการคัดเลือกตัวแทนและนายหน้าบุคคลธรรมดา
โดยกำหนดเกณฑ์การคัดเลือกและประเมินผลงานอย่างมีประสิทธิภาพ พร้อมทั้งมีแผนการอบรม
พัฒนาตัวแทนและนายหน้าบุคคลธรรมดาให้มีความรอบรู้และเป็นนักขายมืออาชีพ

โดยผู้ที่สมัครเป็นตัวแทนของบริษัทฯ จะต้องเป็นผู้มีใบอนุญาตตัวแทนประกันวินาศภัย
และมีคุณสมบัติตามที่กฎหมายกำหนด

4.2) ขายผ่านนายหน้านิติบุคคล

บริษัทฯ มีนายหน้านิติบุคคล ณ สิ้นปี 2550 รวมทั้งสิ้น 281 ราย
โดยนายหน้านิติบุคคลจะให้บริการโดยตรงแก่ผู้เอาประกันภัย ตั้งแต่การเลือกประเภทการประกันภัย
การเรียกร้องค่าสินไหมทดแทน ตลอดจนจัดเก็บเบี้ยประกันภัย

หน้า 25

4.3) ขายผ่านสถาบันการเงิน

บริษัทฯ มีการขายผ่านทางสถาบันการเงินต่าง ๆ
โดยได้เพิ่มการประสานความร่วมมือกับสถาบันการเงินต่าง ๆ มากขึ้น

  4.4) ลูกค้าโดยตรง

ประกอบด้วยลูกค้าที่ติดต่อกับบริษัทฯ โดยตรง และลูกค้าที่ฝ่ายพัฒนาธุรกิจของบริษัทฯ
ให้บริการและดูแลโดยตรง

 ช่องทางการจำหน่าย แยกตามสัดส่วนของเบี้ยประกันภัยรับ

+--------------------------------+------------+-----------------------+
|                                | จำนวน      | สัดส่วนของเบี้ยประกันภัยรับ  |
+--------------------------------+------------+-----------------------+
| - ตัวแทนและนายหน้าบุคคลธรรมดา     | 1,086 ราย  | 19.5%                 |
+--------------------------------+------------+-----------------------+
| - นายหน้านิติบุคคล                 | 281 บริษัท   | 37.0%                 |
+--------------------------------+------------+-----------------------+
| - สถาบันการเงิน                  | 36 บริษัท    | 21.9%                 |
+--------------------------------+------------+-----------------------+
| - ลูกค้าโดยตรง                   | -          | 21.6%                 |
+--------------------------------+------------+-----------------------+
| รวม                            |            | 100.0%                |
+--------------------------------+------------+-----------------------+

อนึ่ง จากประกาศของธนาคารแห่งประเทศไทย
ที่อนุญาตให้ธนาคารพาณิชย์ประกอบธุรกิจนายหน้าประกันวินาศภัยได้
เป็นการเพิ่มช่องทางการจำหน่ายให้บริษัทฯ อีกช่องทางหนึ่ง

3.2.2 ภาวะการแข่งขัน

อัตราการเติบโตของเบี้ยประกันภัยรับโดยตรงของบริษัทฯ เปรียบเทียบกับตลาดในรอบ 3 ปีที่ผ่านมา

+----------------------------+----------+----------+----------+-------+
|                            | ปี 2550   | ปี 2549   | ปี 2549   | ปี     |
|                            |          |          |          | 2548  |
|                            | (ม.      | (ม.      |          |       |
|                            | ค.-ก.ย.) | ค.-ก.ย.) |          |       |
|                            | (ก่อ      | (ก่อ      |          |       |
|                            | นปรับปรุง) | นปรับปรุง) |          |       |
+----------------------------+----------+----------+----------+-------+
| บมจ. กรุงเทพประกันภัย         | 5,044.4  | 4,928.7  | 6,561.8  | 5,    |
|                            |          |          |          | 955.2 |
| เบี้ยประกันภัยรับรวม (ล้านบาท)   | 2.3      | 15.6     | 10.2     |       |
|                            |          |          |          | 13.1  |
| อัตราการเติบโต (%)           |          |          |          |       |
+----------------------------+----------+----------+----------+-------+
| ตลาดประกันวินาศภัย            |          |          |          |       |
+----------------------------+----------+----------+----------+-------+
| เบี้ยประกันภัยรับรวม (ล้านบาท)   | 74,266.1 | 69,131.4 | 95,287.1 | 88,   |
|                            |          |          |          | 470.7 |
| อัตราการเติบโต (%)           | 7.4      | 6.6      | 7.7      |       |
|                            |          |          |          | 11.6  |
+----------------------------+----------+----------+----------+-------+

หน้า 26

ส่วนแบ่งตลาดของบริษัทฯ ในรอบ 3 ปีที่ผ่านมา

+----------------------------+----------+----------+----------+------+
| ประเภทการรับประกันภัย         | ปี 2550   | ปี 2549   | ปี 2549   | ปี    |
|                            |          |          |          | 2548 |
|                            | (ม.      | (ม.      |          |      |
|                            | ค.-ก.ย.) | ค.-ก.ย.) |          |      |
|                            | (ก่อ      | (ก่อ      |          |      |
|                            | นปรับปรุง) | นปรับปรุง) |          |      |
+----------------------------+----------+----------+----------+------+
| อัคคีภัย                      | 11.9     | 11.3     | 11.3     | 10.6 |
|                            |          |          |          |      |
| ภัยทางทะเล                  | 8.1      | 8.0      | 8.0      | 7.5  |
|                            |          |          |          |      |
| ภัยยานยนต์                   | 5.4      | 5.9      | 5.8      | 5.6  |
|                            |          |          |          |      |
| ภัยเบ็ดเตล็ด                  | 8.3      | 8.4      | 7.9      | 7.9  |
+----------------------------+----------+----------+----------+------+
| รวม                        | 6.8      | 7.1      | 6.9      | 6.7  |
+----------------------------+----------+----------+----------+------+

ที่มา : กรมการประกันภัย

สถานภาพและศักยภาพในการแข่งขัน

เศรษฐกิจไทยในปี 2550 ธนาคารแห่งประเทศไทยคาดว่าจะมีอัตราการเติบโตที่ร้อยละ 4.5
ชะลอตัวลงจากปี 2549 ที่เติบโตร้อยละ 5.1 เนื่องจากปัญหาต่างๆที่ยังคงรุมเร้าต่อเนื่องจากปี
2549 อาทิ ราคาน้ำมันในตลาดโลก ยังคงผันผวนและอยู่ในระดับสูง การแข็งค่าของเงินบาท
ปัญหาเงินเฟ้อ ความไม่ชัดเจนทาง การเมือง ผลกระทบจากภัยธรรมชาติ เช่น น้ำท่วม
และผลกระทบจากปัญหาสินเชื่อด้อยคุณภาพ ภาคอสังหาริมทรัพย์ของสหรัฐอเมริกา
ซึ่งส่งผลให้การบริโภคและการลงทุนชะลอตัวลง ประชาชนระมัดระวังการใช้จ่ายมากขึ้น
จากภาวะดังกล่าวส่งผลกระทบต่อการขยายตัวของธุรกิจประกันวินาศภัยอย่างหลีกเลี่ยงไม่ได้

สำหรับ บริษัท กรุงเทพประกันภัย จำกัด (มหาชน)
ได้ให้ความสำคัญและวางกลยุทธ์รุกตลาดลูกค้ารายย่อยมาอย่างต่อเนื่อง
มีการโฆษณาและประชาสัมพันธ์ผ่านสื่อต่าง ๆ หลายชุด ทำให้บริษัทฯ ติดอันดับ Most Admired
Brand ของนิตยสาร BrandAge ประจำปี 2550 ในหมวดธุรกิจประกันภัย โดยในช่วง 2
ปีที่ผ่านมา บริษัทฯ สามารถขยายฐานลูกค้ารายย่อยเพิ่มขึ้นจำนวนมาก ทั้งจากการขายประกันภัยผ่าน
แบงก์แอสชัวรันส์ ร่วมกับ ธนาคารกรุงเทพ จำกัด (มหาชน)
การร่วมมือกับพันธมิตรทั้งในและต่างประเทศในการทำตลาดขายตรงทางโทรศัพท์ เช่น
ธนาคารกรุงเทพ จำกัด (มหาชน) และบริษัทนายหน้า นอกจากนี้ ได้ร่วมมือกับ บริษัท ซึทาญ่า
(ประเทศไทย) จำกัด ขายประกันภัยอุบัติเหตุส่วนบุคคลผ่านสาขาของ ร้านซึทาญ่า
โดยมีสาขาของซึทาญ่าเข้าร่วมโครงการในปี 2550 จำนวน 230 สาขาทั่วประเทศ รวมทั้งเปิด
BKI Care Station เพิ่มขึ้นอีก 3 แห่งรวมเป็น 6 แห่ง ในห้างสรรพสินค้าชั้นนำทั้งในกรุงเทพฯ
และต่างจังหวัด ซึ่งผลิตภัณฑ์ที่บริษัทฯ จำหน่ายผ่านช่องทางต่างๆ
ส่วนใหญ่จะเป็นประกันภัยอุบัติเหตุส่วนบุคคลและสุขภาพ ประกันภัยอุบัติเหตุเดินทางต่างประเทศ
และการประกันภัยรถยนต์ โดยจัดทำกรมธรรม์ในลักษณะเป็น Package
เพื่อสะดวกในการจำหน่ายและมีทุนประกันภัยหลายระดับให้เลือก นอกจากนี้ บริษัทฯ
ได้เปิดตัวผลิตภัณฑ์ประกันภัยรถยนต์ใหม่โดยใช้ชื่อว่า 1^(st) Care & Save
เพื่อเป็นทางเลือกให้ลูกค้า

หน้า 27

ที่ต้องการประหยัดค่าใช้จ่าย โดยยังมีความคุ้มครองสูง รวมทั้งมีโครงการกรุงเทพประกันภัยชวนซ่อม
เพื่อแนะนำอู่ซ่อมรถยนต์ในสัญญาของบริษัทฯ ที่มีคุณภาพ ได้มาตรฐานให้กับลูกค้าและบุคคลทั่วไป

3.3. การจัดหาผลิตภัณฑ์หรือบริการ

(ก) แหล่งที่มาของเงินทุน

แหล่งที่มาของเงินทุน

  แหล่งที่มาของเงินทุนของบริษัทฯ ที่สำคัญ ณ สิ้นปี 2550 ประกอบด้วย เบี้ยประกันรับสุทธิ
  5,079.1 ล้านบาท รายได้จากการลงทุน 796.0 ล้านบาท

  แหล่งที่ใช้ไปของเงินทุน

  แหล่งใช้ไปของเงินทุนของบริษัทฯ ที่สำคัญ ณ สิ้นปี 2550 ประกอบด้วยเงินลงทุนในหลักทรัพย์
  ได้แก่ หุ้นทั้งที่จดทะเบียนและไม่จดทะเบียนในตลาดหลักทรัพย์ จำนวน 3,260.4 และ 563.7
  ล้านบาท ตามลำดับ เงินลงทุนในกองทุนรวมอสังหาริมทรัพย์และกองทุนอีทีเอฟ (ETF)
  ที่จดทะเบียนในตลาดหลักทรัพย์แห่งประเทศไทย จำนวน 253.2 ล้านบาท
  และกองทุนรวมที่ลงทุนในตราสารหนี้ และกองทุนรวมอสังหาริมทรัพย์ที่ไม่จดทะเบียนใน
  ตลาดหลักทรัพย์แห่งประเทศไทย จำนวน 531.2 ล้านบาท ตามลำดับ
  นอกจากนี้แหล่งใช้ไปของเงินทุนยังประกอบด้วย เงินให้กู้ยืม 2,438.3 ล้านบาท
  เงินสดและเงินฝากสถาบันการเงิน 607.7 ล้านบาท ที่ดิน อาคารและอุปกรณ์ 1,177.4
  ล้านบาท

(2) การให้กู้ยืม

  นโยบายการให้กู้ยืม

  บริษัทฯ มีการลงทุนให้กู้ยืม ตามเงื่อนไขที่กำหนดในประกาศกระทรวงพาณิชย์ เรื่อง

  การลงทุนประกอบธุรกิจอื่นของบริษัทประกันวินาศภัยในการให้กู้ยืม บริษัทฯ มุ่งหวังที่จะได้

รับเงินต้นกลับคืนมาพร้อมดอกเบี้ย
ดังนั้นการพิจารณาการให้กู้ยืมจะพึงกระทำโดยระมัดระวังและรอบคอบ
การให้กู้ยืมโดยมีอสังหาริมทรัพย์จำนองเป็นประกัน มีปัจจัยที่พิจารณาดังนี้

การให้กู้ยืมแก่โครงการพัฒนาอสังหาริมทรัพย์ ปัจจัยที่พิจารณาได้แก่ ทำเลที่ตั้งของโครงการ
ประสบการณ์และผลงานในอดีตของผู้บริหารโครงการ
เจ้าของโครงการต้องไม่มีประวัติเสียหายกับสถาบันการเงิน
ฐานะการเงินและความสามารถในการชำระหนี้หลักประกันต้องเพียงพอต่อการชำระหนี้
แผนการตลาดของผู้ขอกู้ ตลอดจนวิเคราะห์ความเป็นไปได้ของโครงการ

กรณีให้กู้ยืมแก่ผู้กู้รายย่อยซึ่งซื้อบ้านในโครงการ ปัจจัยที่พิจารณาได้แก่ อายุ อาชีพ

ประวัติการออมของผู้กู้เป็นสำคัญ ตลอดถึงพิจารณาความจำเป็นที่จะซื้อบ้านไว้เพื่อเป็นที่อยู่

หน้า 28

อาศัยไม่ใช่เพื่อการเก็งกำไร

ในด้านการประเมินราคาอสังหาริมทรัพย์ที่จะนำมาจำนองเป็นประกันนั้น บริษัทฯ

ปฏิบัติตามเงื่อนไขของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) กล่าวคือใช้ราคาประเมินของพนักงานเจ้าหน้าที่ตามประมวลกฎหมายที่ดิน
หรือราคาประเมินของนิติบุคคลที่นายทะเบียนให้ความเห็นชอบให้เป็นผู้ประเมินราคาอสังหาริมทรัพย์
ตามหลักเกณฑ์ วิธีการและเงื่อนไขที่นายทะเบียนประกาศกำหนด
หรือราคาที่ได้รับความเห็นชอบเป็นหนังสือจากนายทะเบียน

การบริหารความเสี่ยงจากการให้กู้ยืม

บริษัทฯ ตระหนักถึงความสำคัญของการบริหารความเสี่ยงในด้านเงินให้กู้ยืม
โดยมีเป้าหมายเพื่อให้บริษัทฯ ได้รับผลตอบแทนสูงสุด บริษัทฯ
ได้กำหนดให้มีระเบียบวิธีปฏิบัติการให้กู้ยืมและการทำนิติกรรม
โดยการกำหนดกระบวนการพิจารณาวิเคราะห์และอนุมัติเงินกู้ โดยกำหนดให้พนักงานระดับต่าง ๆ
รับผิดชอบการวิเคราะห์ความเสี่ยงด้านเครดิตของผู้ขอกู้ เสนอผ่านผู้บังคับบัญชาตามลำดับขั้น
จนถึงกรรมการผู้อำนวยการใหญ่หรือคณะกรรมการลงทุน
ทั้งนี้ขึ้นกับวงเงินที่กำหนดไว้ในระเบียบวิธีปฏิบัติ

หลังจากนั้น ในการปฏิบัติงานด้านการจัดทำเอกสารสัญญา การเบิกใช้เงินกู้
ตลอดจนการเก็บรักษาเอกสารสัญญา และหลักประกัน บริษัทฯ
ได้ปฏิบัติตามมาตรฐานการปฏิบัติงานที่ดี นอกจากนี้
ส่วนงานที่รับผิดชอบยังจะทำหน้าที่ทบทวนปัญหาอุปสรรคที่เกิดขึ้น
พร้อมเสนอแนวทางแก้ไขต่อผู้บริหารระดับสูงเพื่อปรับปรุงและพัฒนาประสิทธิภาพการปฏิบัติงาน
และลดความเสี่ยงด้านนี้อย่างต่อเนื่อง

นอกจากนี้ บริษัทฯ ยังปลูกฝังให้ผู้ปฏิบัติงานด้านนี้
มีความเข้าใจและปฏิบัติตามกฎหมายข้อบังคับและกฎระเบียบต่าง ๆ อย่างเคร่งครัด

(ค) เงินลงทุน

นโยบายเกี่ยวกับเงินลงทุนในหลักทรัพย์

บริษัทฯ มีการลงทุนในหลักทรัพย์ ตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย บริษัทฯ
จะนำเงินสดคงเหลือไปลงทุนเพื่อแสวงหาผลประโยชน์
โดยเน้นความมั่นคงปลอดภัยของเงินลงทุนเป็นสำคัญ พิจารณาผลตอบแทนควบคู่กับความเสี่ยง
ให้ความระมัดระวังอย่างสูงในการลงทุน และทบทวนนโยบายการลงทุนให้สอดคล้องกับสถานการณ์
การลงทุนของบริษัทฯ ส่วนหนึ่งจะลงทุนในหลักทรัพย์ที่มีสภาพคล่องสูง
และเปลี่ยนเป็นเงินสดได้ง่ายซึ่งเป็นตราสารทาง

การเงินระยะสั้น ได้แก่ ตั๋วสัญญาใช้เงิน เงินฝากประจำ ส่วนหนึ่งเป็นการลงทุนที่ให้

ผลตอบแทนคงที่ ได้แก่ พันธบัตรรัฐบาล หรือรัฐวิสาหกิจ หุ้นกู้ อีกส่วนหนึ่งเป็นการลงทุน

หน้า 29

ในหุ้นทุน ทั้งที่จดทะเบียนในตลาดหลักทรัพย์และหุ้นนอกตลาดหลักทรัพย์ ตลอดจนลงทุน

ในหน่วยลงทุน ซึ่งออกโดยบริษัทหลักทรัพย์จัดการกองทุนรวมต่าง ๆ และจัดตั้งกองทุนส่วนบุคคล
(Private Fund) ที่มีนโยบายการลงทุน ดังนี้

1.  กองทุนผสมที่มีความยืดหยุ่น ที่ลงทุนตราสารทุน และ/หรือ ตราสารหนี้ได้ 100% จำนวน 140
    ล้านบาท

2.  กองทุนรวมตราสารหนี้ 340 ล้านบาท

การลงทุนในหลักทรัพย์หุ้นทุน สามารถแบ่งได้ 3 ลักษณะดังนี้

1. การลงทุนในเชิงยุทธศาสตร์ (Strategic Investment)
เป็นการลงทุนในธุรกิจที่เกี่ยวข้องกับธุรกิจของบริษัทฯ เพื่อช่วยสนับสนุนการดำเนินงานของบริษัทฯ
ซึ่งเป็นการเข้าร่วมทุนหรือซื้อหุ้นของบริษัทต่าง ๆ
ทั้งที่อยู่ในตลาดหลักทรัพย์และไม่อยู่ในตลาดหลักทรัพย์

2. การลงทุนในหลักทรัพย์ระยะยาว (Long-term Portfolio)
เป็นการลงทุนซื้อขายหุ้นในตลาดหลักทรัพย์
โดยพิจารณาถึงศักยภาพของบริษัทนั้นๆว่าสามารถเติบโตตามภาวะ เศรษฐกิจ
พิจารณาปัจจัยพื้นฐานเป็นสำคัญ ใช้เวลาถือหลักทรัพย์นั้นๆนาน โดยคาดหวังที่จะได้รับเงินปันผล
และกำไรเกินทุน (Capital Gain)

3. การลงทุนในหลักทรัพย์ระยะสั้น (Short-term Portfolio)
เป็นการลงทุนซื้อขายหุ้นในตลาดหลักทรัพย์เช่นกัน
โดยมีการซื้อขายเพื่อคาดหวังกำไรเกินทุนซึ่งนอกจากจะพิจารณา

ปัจจัยพื้นฐานของบริษัทนั้นๆเป็นสำคัญแล้ว
ยังพิจารณาสภาพการณ์และบรรยากาศของตลาดโดยรวมเป็นสำคัญ

  การลงทุนในตราสารหนี้ สามารถแบ่งได้ ดังนี้

1.  การลงทุนในพันธบัตรรัฐบาล พันธบัตรรัฐวิสาหกิจ ทั้งที่มีกระทรวงการคลังค้ำประกัน
    และไม่มีกระทรวงการคลังค้ำประกัน บริษัทฯ จะพิจารณาถึงอัตราดอกเบี้ยที่จะได้รับ
    (Coupon) และอายุของพันธบัตร
    นอกจากนี้บริษัทยังใช้พันธบัตรดังกล่าวในการประกันตัวผู้ขับขี่รถประกันตามเงื่อนไขความคุ้มครองในกรมธรรม์ประกันภัยด้วย
    ดังนั้นบริษัทฯอาจต้องเตรียมพันธบัตรให้เพียงพอกับความต้องการดังกล่าวด้วย

2.  การลงทุนในหุ้นกู้เอกชน บริษัทฯ มีนโยบายลดการลงทุนในหุ้นกู้โดยตรง
    โดยไปลงทุนในกองทุนรวม ที่มีนโยบายการลงทุนในหุ้นกู้ที่มีคุณภาพดี
    และกองทุนมีการจ่ายเงินปันผลอย่างสม่ำเสมอ โดยที่ผ่านมามีปัจจัยที่พิจารณาดังนี้
    ลักษณะสำคัญของหุ้นกู้ พิจารณาถึงประเภทของหุ้นกู้ ลำดับที่จะได้รับชำระหนี้ อายุ
    อัตราดอกเบี้ย (Coupon) และภาระหน้าที่ของบริษัทผู้ออกหุ้นกู้ (Covenant)
    ที่จะต้องปฏิบัติตลอดอายุหุ้นกู้ นอกจากนี้ผู้ออกหุ้นกู้ (Issuer)
    จะต้องเป็นบริษัทขนาดใหญ่มีฐานะการเงินและมี

หน้า 30

  ชื่อเสียง (Credit Risk) ดี และหุ้นกู้นั้น ๆ ต้องมีสภาพคล่องสูง เพื่อในกรณีที่ต้องการขาย

  ก่อนครบกำหนดไถ่ถอน สิ่งสำคัญอีกประการหนึ่งที่พิจารณา คือ
  การคาดการณ์แนวโน้มดอกเบี้ยในอนาคตด้วย

  การบริหารความเสี่ยงจากการลงทุนในหลักทรัพย์

บริษัทฯ ตระหนักถึงความเสี่ยงจากการลงทุนในหลักทรัพย์
โดยนโยบายหรือกลยุทธ์เกี่ยวกับการบริหารจัดการลงทุนที่บริษัทฯ ยึดถือและปฏิบัติมาโดยตลอด ได้แก่
การเลือกลงทุนในหลักทรัพย์ที่มีปัจจัยพื้นฐานรองรับ บริษัทฯ
กำหนดระเบียบวิธีปฏิบัติเกี่ยวกับการลงทุนในหลักทรัพย์ โดยกำหนดอำนาจหน้าที่
และความรับผิดชอบของพนักงานแต่ละระดับจนถึงกรรมการผู้อำนวยการใหญ่
จนถึงคณะกรรมการลงทุน มีการกำหนดหลักทรัพย์ที่อยู่ในเกณฑ์ที่จะลงทุนได้ (Stock Universe)
การจัดสรรน้ำหนักการลงทุนตามกลุ่มธุรกิจ (Sector Allocation) ตามระดับของความน่าลงทุน
นอกจากนี้ ยังมีการติดตามทบทวนกลยุทธ์ว่าควรมีการเพิ่มน้ำหนักการลงทุน (Overweight)
หรือรักษาน้ำหนักการลงทุน (Neutral) หรือลดน้ำหนักการลงทุน (Underweight)
ตลอดจนมีการกำหนดสัดส่วนการลงทุนระหว่างตลาดเงินและตลาดทุน (Asset Allocation)
โดยมีหน่วยงานที่มีหน้าที่รับผิดชอบโดยตรง ได้แก่ ส่วนการลงทุน
รายงานต่อกรรมการผู้อำนวยการใหญ่ หรือคณะกรรมการลงทุน

ในด้านบุคลากรที่ปฏิบัติงานด้านนี้ บริษัทฯ มีการพัฒนาศักยภาพของบุคลากรทั้ง
ในระยะสั้นและระยะยาว โดยส่งบุคลากรเข้าอบรมในหลักสูตรต่าง ๆ ที่เกี่ยวข้องกับธุรกิจ
หลักทรัพย์ หรือที่เกี่ยวข้องกับงานที่รับผิดชอบโดยตรง เพื่อเสริมสร้างความรู้ความชำนาญ
อันจะส่งให้มีการปฏิบัติงานอย่างมีประสิทธิภาพ บริษัทฯ ได้สนับสนุนให้พนักงานเข้าศึกษา
และสำเร็จการศึกษาในหลักสูตร CISA (Certified Investment and Securities
Analyst) ซึ่งเป็นหลักสูตรที่เป็นที่ยอมรับในวงการตลาดทุน

นอกจากนี้ บริษัทฯ ยังมีการติดตามและประเมินผลการปฏิบัติงานด้านนี้
เพื่อให้เป็นไปตามระเบียบวิธีปฏิบัติ นโยบาย กฎหมายต่าง ๆ
ที่เกี่ยวข้องและปลูกฝังให้พนักงานยึดมั่นจรรยาบรรณในวิชาชีพอย่างเคร่งครัด

(ง) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  เพื่อให้การบริหารสภาพคล่องเป็นไปอย่างมีประสิทธิภาพ
  และเพื่อเป็นการจัดหาเงินทุนระยะสั้นและระยะปานกลาง
  ไว้ให้เพียงพอต่อความต้องการใช้เงินสดของกิจการบริษัทฯ
  ได้มีวงเงินเบิกเกินบัญชีและวงเงินกู้ระยะสั้น (Short Term Loan) กับธนาคารกรุงเทพ จำกัด
  (มหาชน)

  หน้า 31

(จ) ความสามารถในการดำรงอัตราส่วนตามประเภทธุรกิจ

  ปี 2550 บริษัทฯ มีเบี้ยประกันภัยรับรวม 7,656.3 ล้านบาท เป็นเบี้ยประกันภัยรถยนต์จำนวน
  3,295.0 ล้านบาท ขยายตัวร้อยละ 0.6
  และเบี้ยประกันภัยประเภทอื่นนอกเหนือจากการประกันภัยรถยนต์รวม 4,361.3 ล้านบาท
  ขยายตัวร้อยละ 5.0
  ทำให้สัดส่วนเบี้ยประกันภัยรถยนต์มีสัดส่วนลดลงเมื่อเปรียบเทียบกับปีที่ผ่านมา คือ จากร้อยละ
  44.1 เป็นร้อยละ 43.0 เนื่องจากบริษัทฯ
  มีการปรับขึ้นค่าเบี้ยประกันภัยสำหรับงานที่ผ่านบริษัทนายหน้านิติบุคคลรายใหญ่บางรายที่มีอัตราความเสียหายสูงติดต่อกันหลายปี
  ส่งผลให้มีปริมาณการส่งงานให้บริษัทฯ ลดลงค่อนข้างมาก
  ประกอบกับยอดจำหน่ายรถยนต์ขยายตัวลดลง
  ส่วนการประกันภัยตัวเรือและสินค้ามีสัดส่วนลดลงจากปีที่ผ่านมาเล็กน้อย
  สำหรับการประกันภัยเบ็ดเตล็ดยังคงเติบโตได้
  โดยเฉพาะประเภทการประกันภัยอุบัติเหตุส่วนบุคคลและสุขภาพ
  มีอัตราการขยายตัวสูงเช่นเดียวกับธุรกิจประกันวินาศภัย

  []

  อัตราความเสียหายในส่วนของบริษัทฯ เพิ่มขึ้นจากร้อยละ 55.6 ในปีที่ผ่านมา เป็นร้อยละ 57.2
  ในปี 2550 สาเหตุหลักเนื่องจากในปี 2550 มีความเสียหายจากอัคคีภัยเกิดขึ้นหลายราย
  ส่งผลให้การประกันอัคคีภัยมีอัตราความเสียหายเพิ่มขึ้น คือจากร้อยละ 40.0 ในปีที่ผ่านมา
  เป็นร้อยละ 46.4 ในปี 2550 ส่วนการประกันภัยรถยนต์ปี 2550
  มีอัตราความเสียหายเท่ากับร้อยละ 63.1 เพิ่มขึ้นจากปีที่ผ่านมาที่เท่ากับร้อยละ 61.4
  ส่วนหนึ่งเนื่องมาจากยอดขายรถยนต์ใหม่ในช่วงปีที่ผ่านมาส่วนใหญ่เป็นรถยนต์ขนาดกลางและเล็กซึ่งประหยัดน้ำมันทำให้เบี้ยประกันภัยถูกลง
  ในขณะที่ต้นทุนค่าใช้จ่ายในการซ่อมเพิ่มขึ้น

  หน้า 32

  []

  อนึ่ง หากเปรียบเทียบสัดส่วนเบี้ยประกันภัยรับโดยตรงของบริษัทฯ ช่วง 9 เดือนแรกของปี 2550
  มีสัดส่วน Motor และ Non-motor เท่ากับ 48.2 : 51.8
  ขณะที่สัดส่วนเบี้ยประกันภัยรับโดยตรงของธุรกิจประกันวินาศภัยช่วง 9 เดือนแรกของปี 2550
  มีสัดส่วนเท่ากับ 60.8 : 39.2 และมีอัตราส่วนความเสียหายในภาพรวมเท่ากับร้อยละ 55.0
  เพิ่มขึ้นจากช่วงเดียวกันของปีที่ผ่านมาที่เท่ากับร้อยะละ 52.5
  ทั้งนี้อัตราส่วนความเสียหายของการประกันภัยรถยนต์ของธุรกิจเพิ่มสูงขึ้นจากปีที่ผ่านมาเช่นกัน

  (ช) สภาพคล่อง

นโยบายในการบริหารสภาพคล่อง

ในการจัดการสภาพคล่องนั้น บริษัทฯ
จะจัดการกระแสเงินสดรับและกระแสเงินสดจ่ายให้มีความคล่องตัวและสมดุล ในด้านการจ่ายเงิน
บริษัทฯ จะดำรงเงินสดไว้ต่ำที่สุด เพื่อให้เพียงพอกับการจ่ายเงินตามจำนวนเงิน
และภาระผูกพันที่กำหนดไว้ล่วงหน้า เงินสดส่วนที่เหลือจะนำไปลงทุนระยะสั้น
เพื่อเป็นเงินสำรองสำหรับรายจ่ายอื่นใดที่อาจเกิดขึ้น

เพื่อให้เกิดประโยชน์สูงสุดต่อบริษัทฯ ในการบริหารสภาพคล่อง ปัจจัยที่พิจารณามีดังนี้

  1. การประมาณการกระแสเงินสดรับ - กระแสเงินสดจ่าย

  รายจ่ายส่วนใหญ่ เป็นรายจ่ายที่สามารถประมาณจำนวนเงิน และกำหนดวันจ่าย

  ที่แน่นอนได้ ในด้านรายรับบริษัทฯ จะดำเนินการเร่งรัดเก็บหนี้ให้มีประสิทธิภาพ
  และเพิ่มช่องทางการชำระเบี้ยประกันภัย เพื่ออำนวยความสะดวกให้ลูกค้า คู่ค้า ตัวแทน นายหน้า

  หน้า 33

  นำเงินเข้าบัญชีได้อย่างรวดเร็ว โดยอาศัยกระบวนการของธนาคารพาณิชย์และช่องทางอื่น ได้แก่
  การรับชำระด้วยบัตรเครดิต Bill Payment Pay at Post เป็นต้น
  ในส่วนรายรับจากการลงทุน ได้แก่ ดอกเบี้ย เงินปันผลรับ
  การผ่อนชำระเงินกู้เป็นงวดจะประมาณจำนวนเงินและ

  ระยะเวลาได้จากสถิติกระแสเงินสดรับ กระแสเงินสดจ่าย ตลอดจนประสบการณ์ของผู้บริหารเงิน
  บริษัทฯ สามารถบริหารสภาพคล่องได้อย่างลงตัว
  และสามารถนำเงินสดคงเหลือไปลงทุนแสวงหาประโยชน์ตอบแทนที่เหมาะสม

2. การบริหารและจัดการเงินลงทุนระยะสั้น

บริษัทฯ จะถือครองสินทรัพย์ที่มีสภาพคล่องที่เหมาะสม
เพื่อรองรับความต้องการใช้เงินสดในธุรกิจของบริษัทฯ ณ วันที่ 31 ธันวาคม 2550
สินทรัพย์สภาพคล่องของบริษัทฯ

ประกอบด้วย เงินสด และเงินฝากสถาบันการเงิน ตั๋วสัญญาใช้เงิน
หลักทรัพย์ในความต้องการของตลาด เป็นต้น

นอกจากนี้ บริษัทฯ ยังได้จัดหาแหล่งเงินทุนทั้งระยะสั้นและระยะปานกลาง
เพื่อให้เพียงพอกับความต้องการใช้เงินสดในการดำเนินธุรกิจของบริษัทฯ
โดยการมีวงเงินเบิกเกินบัญชี และวงเงินกู้ระยะสั้น (Short Term Loan) กับธนาคารกรุงเทพ
จำกัด (มหาชน) ซึ่งวงเงินดังกล่าวจะช่วยให้บริษัทฯ บริหารสภาพคล่องได้อย่างมีประสิทธิภาพ

3.4 งานที่ยังไม่ได้ส่งมอบ

  - ไม่มี -

  หน้า 34